«СурэтыщI ныбжьыщIэ-2018»
ХудожествэхэмкIэ урысей академием хэту Москва щыIэ академическэ художественнэ лицейм УФ-м ЩэнхабзэмкIэ и министерствэмрэ «Евразие художественнэ зэгухьэныгъэ» щIыналъэ жылагъуэ IуэхущIапIэмрэ и дэIэпыкъуэгъуу ирегъэкIуэкI «СурэтыщI ныбжьыщIэ — 2018» урысейпсо зэпеуэ. Абы хэт хъунущ зи ныбжьыр илъэси 9-18-м ит ныбжьыщIэхэу художественнэ гупжьейхэм, студиехэм, школхэм изобразительнэ гъуазджэм щыхуеджэхэр, езыр-езыру а Iуэхум зыхуэзыгъэсэжхэр.
Зэпеуэр IыхьитIу зэхэтщ: заочнэрэ (2017 гъэм щэкIуэгъуэм и 10-м щегъэжьауэ 2018 гъэм щIышылэм и 20 пщIондэ) очнэу (2018 гъэм гъатхэпэм и 26-31 махуэхэм). Ар екIуэкIынущ сурэт, живопись (е скульптурэ), композицэ, эскиз архитектурэ, дизайн проект унэтIыныгъэхэмкIэ.
Зэхьэзэхуэм хэтынухэр я ныбжькIэ зэщхьэщыхауэ щытынущ:
— япэ гуп — илъэси 9 -11;
— етIуанэ гуп — илъэс 12 -13;
— ещанэ гуп — илъэс 14 -15;
— еплIанэ гуп — илъэс 16 -18.
Зэпеуэм щытекIуахэм щIыхь тхылъхэр, ахъшэ саугъэтхэр, тыгъэхэр хуагъэфэщэнущ.
Ар зэрекIуэкIыну щIыкIэм щыгъуазэ зыщыхуэфщIыфынущ мы сайтым: http://www.art-lyceum.ru/.
«КъБР-Медиа» къэрал кIэзонэ
IуэхущIапIэм и пресс-IуэхущIапIэ.
